Fumul de la incendiile din Siberia a ajuns la Polul Nord. Focul a distrus deja 14 milioane de hectare de vegetație.
Fumul de la incendiile din Siberia a ajuns la Polul Nord, la 3.000 de km depărtare. Anul acesta, focul a distrus peste 14 milioane de hectare de vegetație în Siberia. O agenție care repera din timp focarele a fost desființată în 2007.
Raportul ONU pe urgența schimbărilor climatice e confirmat de o informație de la NASA.Pentru prima dată în istorie, fumul de la incendiile de vegetație din Siberia a ajuns la Polul Nord. Nici nu e de mirare. În regiunea Yakutia ard 3,4 milioane de hectare de pădure, iarbă și arbuști.Într-un sat, 400 de locuitori au fost evacuați sâmbătă din calea flăcărilor. Acum, ei s-au întors dar au găsit totul în ruine."Au ars case multe. 34 de case, e un număr mare. Erau multe apartamente. Două case cu câte patru apartamente au ars pe partea asta. Două case cu câte două apartamente au ars în partea cealaltă. Au ars și case private", a spus Ilya Avakumov, locuitor din Byas-Kuel.Incendiile din Siberia sunt provocate de verile tot mai calde. La proporțiile dezastrului a contribuit și statul, care a desființat, în 2007, o agenție aviatică federală care avea ca scop identificarea focarelor cu ajutorul avioanelor.În plus, o lege permite autorităților locale să lase incendiile să ardă, dacă flăcările nu amenință satele, iar costurile de stingere sunt prea mari.